EclipseCrossword
Kun käytät ohjelmaa ensimmäisen kerran, joudut tekemään uuden sanaristikon. Valitse kohta “I would like to start a new crossword” napsauttamalla ohjelmaikkunan alaosassa olevaa “next”-painiketta. Seuraavan kerran kun käytät ohjelmaa, voit jatkaa aiemmin tallentamasi ristikon työstämistä valitsemalla kohdan “I would like to open a crossword that I have previously saved”.

Seuraavassa ikkunassa hyväksyt tietokoneen ehdotuksen uuden sanalistan laatimisesta, “Let me create a word list from scratch now”, napsauttamalla “next”-painiketta. Voit tietysti avata uuden sanalistan sijasta aiemmin tallentamasi sanalistan valitsemalla kohdan “I already have a word list or saved crossword puzzle that I will use”.

Naputtele seuraavassa ikkunassa ne sanat, jotka haluat ristikkoosi. Kirjoita “Word”-kenttään haluamasi sana, esim. OMENA. “Clue for this word”-kohdan alla olevaan kenttään kirjoitat vihjetekstin valitsemallesi sanalle, esim. “Aatami söi sen”. Napsauta sitten painiketta “Add word to list”. Nyt sanasi näkyy ikkunan vasemmassa reunassa olevassa kehyksessä ja voit lisätä seuraavan sanan listaan. Kun sanoja on riittävästi, mieluummin liikaa kuin liian vähän, voit taas napsauttaa “next”-painiketta. Sinulta kysytään, haluatko tallentaa sanalistasi. Napsauta “Yes”, anna sanalistalle nimi ja tallenna se napsauttamalla kohtaa “Save”. Sitten joudut antamaan nimen ristikollesi, minkä jälkeen napsautat taas “next”.

Seuraavassa ikkunassa valitaan ristikon koko. Hyväksy ohjelman ehdotus napsauttamalla “next”-painiketta. Seuraavassa ikkunassa näet työstämäsi ristikon nimen, montako sanaa se sisältää sekä ristikon koon. Jos haluat muuttaa jotain kohtaa, napsauta “back”-painiketta palataksesi taaksepäin. Kun olet tyytyväinen napsauta taas “next”-painiketta. Näet nyt ristikkoehdotuksen, joka on tehty antamistasi sanoista. Ellet ole tyytyväinen, napsauta tekstiä “Make another puzzle like this one”, ja ohjelma tekee sinulle uuden ehdotuksen.

Kun olet tyytyväinen, napsauta “next”-painiketta. Viimeisessä ikkunassa on kolme painiketta. Ylin, “Save crossword”, tallentaa ristikkosi, “Create webpage” tallentaa ristikon HTML-muodossa, joten voit myöhemmin laittaa sen kotisivullesi, ja viimeinen painike “Print crossword” tulostaa ristikkosi. Jos napsautat viimeisen painikkeen alla olevaa kenttää, saat tehtyä joko HTML-tiedoston tai tulosteen riippuen myöhemmistä vastausvalinnoistasi. Kun ristikkosi on valmis, voit palata “back”-painikkeella tekemään lisää ristikoita, tai voit sulkea ohjelman napsauttamalla “close”-painiketta.